Den Vest-Sjællandske Avis, 1825-10-17
Den 12te October afreiste Kongen og Dronningen af Sverrig fra Christiania og den 16de eller 17de f. M. forventes de i Stockholm. - Den 1ste October lagde Kongen Grundstenen til det Kongelige Slot i Christiania. Man overbevises temmelig om ved at læse de nyeste Efterretninger fra den Tyrkiske Halvøe at det ligesaalidet vil lykkes Tyrkerne i Aar, som i de fire foregaaende at betvinge Grækerne. Efteraaret nærmer sig og de have ikke endnu udrettet noget af Betydenhed. Messolongi er endnu for et Syns Skyld indsluttet; men Reschid Pascha har trukket sig tilbage til Wrachori. Det synes vist at Jbrahim har ligeledes trukket sig tilbage til Navarino for at oppebie Understøttelser af den Ægyptisk Tyrkiske Flaade, hvilke han dog neppe faaer da Opstanden paa Candia giør betydelige Fremskridt, og 2500 græske Øebeboere skulle være landede paa Øen, og have bragt Jnsurgenterne Vaaben og Munition. J Smyrna har man selv havt det Rygte, at Jbrahim er bleven myrdet; alle disse ugunstige Efterretninger for Tyrkerne, som man har fra de Joniske Øer bekræftes ved de Efterretninger man har fra Constantinopel af 10de Septbr.; hvor man tillige veed at Redschid har mistet 3 til 4000 Md. i den sidste mislykkede Storm paa Messolongi og at mange Albanesere have forladt ham. Spectateur Oriental veed intet andet i sin Nød at gribe til uden at lade Grækerne omkomme af Sygdomme og hvad den Østerrigske Jagttager vil gribe til maae man med Længsel see imøde. Den Amerikanske Escadre er afseilet fra Smyrna, men veed ikke hvorhen, nogle sige til Napoli og at Chefen for den skal have viist sig misfornøiet med Hr. Tovnshend Vashingtons Forhold. Paschaen af Smyrna har indsendt til Porten, de Depescher Escadren har overbragt, som angaae Seilladsen, paa det sorte Hav og man meener at de ville blive gunstigt optagne. – J Constantinopel er Sultanens Yndling Seliktar Aggen og Janitschar Agaenblevne affatte. Mordbrændere have i denne Tid sat Jld paa mange af de Europæiske Kiøbmænds Magaziner. Men hvad ville de Europæiske Magter gribe til ved denne store politiske Knude, som dog engang skal opløses, thi det er nu det 5te Aar at Mahomedanerne og de Christne have saaledes slagtet hin. anden. Skal denne Blodsudgydelse fortsættes, eller kan man forvente at et Arrangement bliver truffet, og da hvilket, Modtager Storbrittannien, den tilbudte Protection eller bliver den forkastet, og Protectionen modtages af anden Magt? Man kan ikke troe at dette vil skee, naar man tager Hensyn paa Yttringerne i Hr. Cannings Brev til den Græske Statssecretair Hr. Rodios og det bekiendte politiske Stykke i Coureren; selv den Østerrigske Jagttager synes i sin Fortælling om Underkastelses-Actens Affattelse i Napoli at lægge en særegen Vægt paa de Engelske Krigskibes Forsamling i denne Havn, Turde man overlade sig til sin Phantasie, saa kunde man indbilde sig at de Græske Øer ville komme under Storbrittanniens Protektion, Wallachiet og Moldau under Ruslands, og Servien under Østerrigs, da alle disse Lande beboes af Christne, og at Grækerne paa Halvøen fik en særskilt monarkisk Forfatning med et passende Ministerium, hvortil saamange Forhold for Øieblikket indbyde. Men hvad kan man ikke indbilde sig, og hvor let kan man ikke ved at ville spaae og Fremtidens politiske Begivenheder udsætte sig for at begaae lutter Feilgreb, Man har ikke hørt siden tale om Prins Gustavs Ankomst til Vien. – Den Forening til Grækernes Understøttelse, som er stiftet af Greven af Capo d'Jstria har opvakt Efterfølgere; i Lausanne er stiftet en anden og i Genf have Philhellenerne ved et Bal indsamlet 4450 Franske Franker, som ere blevne afsendte til den Græske Committee i London; denne havde dog Held til at faae afsendt to Skibe med Munition og Vaaben til Grækenland inden Proclamation derimod blev publiceret. Engelske Blade vedblive at paastaae at Grækernes Sag er ikke længere det Engelske Cabinet ligegyldig, at vigtige Underhandlinger ere i Værk og et Engelsk Blad gaaer endog saavidt at sige; at den faste Stilling, som de politiske Forhold hidindtil have havt i Europa er paa Veien til at blive rystet; dog paastaae saakyndige Personer, at dette ingenlunde vil blive Tilfældet hvilken Vending Forhandlingerne om de Græske Anliggender saa ville tage.